**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 25.02.2023, ora 08.00 – 26.02.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 26.02.2023, ora 07.00**

**RÂURI**

**Este în vigoare avertizarea hidrologică nr. 17, astfel:**

**-până pe data de 27.02.2023, la ora 24:00, COD GALBEN-posibile depăşiri ale COTELOR DE ATENŢIE pe râurile din bazinele hidrografice:** Tisa – sector aferent S.H. Valea Vişeului, Vişeu, Iza, Lăpuş, Tur, Someşul Mare, Someşul Mic, Someş – afluenţii mici aferenţi sectorului aval S.H. Dej, Crasna, Barcău – bazin superior şi afluenţi bazin mijlociu şi inferior, Crişul Repede – bazin amonte S.H. Vadu Crişului şi afluenţii aferenţi sectorului aval S.H. Vadu Crişului, Crişul Negru, Crişul Alb, Mureş – bazin amonte S.H. Glodeni şi afluenţii aferenţi sectorului aval confluenţă cu râul Târnava, Niraj, Târnava Mică, Târnava Mare – bazin amonte S.H. Sighişoara, Arieş – bazin amonte S.H. Baia de Arieş, Bega – bazin amonte S.H. Chizătău, Timiş – bazin amonte S.H. Lugoj şi afluenţii aferenţi sectorului aval S.H. Lugoj, Bârzava, Moraviţa, Caraş, Nera, Cerna – bazin superior şi afluenţi bazin mijlociu şi inferior, Dunăre – afluenţii mici aferenţi sectorului amonte Ac. Porţile de Fier I, Jiu – bazin amonte S.H. Podari, Olt – afluenţii aferenţi sectorului aval confluenţă cu râul Cibin – amonte Ac. Ioneşti, Olteţ – bazin superior (19 judeţe vizate: ***ALBA, ARGEŞ, ARAD,******BIHOR, BISTRIŢA-NĂSĂUD, CARAŞ-SEVERIN, CLUJ, DOLJ, GORJ, HUNEDOARA, HARGHITA, MARAMUREŞ, MEHEDINŢI, MUREŞ, SATU-MARE, SĂLAJ, SIBIU, VÂLCEA şi TIMIŞ).***

**-COD PORTOCALIU-posibile depăşiri ale COTELOR DE INUNDAŢIE:**

**-până pe data de 26.02.2023, la ora 18:00,** pe râurile din bazinele hidrografice: Iza, Lăpuş, Tur, Someşul Mare – bazin superior şi afluenţi bazin mijlociu şi inferior (3 judeţe vizate: ***BISTRIŢA-NĂSĂUD, MARAMUREŞ şi SATU-MARE);***

**-până pe data de 27.02.2023, la ora 12:00,** pe râurile din bazinele hidrografice: Crişul Alb – bazin amonte confluenţă cu râul Sebiş,Caraş, Nera, Cerna – afluenţii aferenţi sectorului aval Ac. Herculane, Jiu – afluenţii aferenţi sectorului aval S.H. Sadu – amonte S.H. Rovinari, Motru – bazin amonte S.H. Broşteni, Jiu – pe sectorul aferent S.H. Răcari (6 judeţe vizate: ***ARAD, CARAŞ-SEVERIN, DOLJ, GORJ, HUNEDOARA şi MEHEDINŢI).***

**Debitele au fost în general** **în creștere** datorită precipitațiilor lichide prognozate, cedării apei din stratul de zăpadă şi propagării, exceptând râurile din bazinele: Putna, Râmnicu Sărat, Bârlad, Prut, bazinele mijlocii şi inferioare ale râurilor: Ialomița, Trotuş, Buzău, bazinele inferioare ale râurilor: Jiu, Vedea, Argeş, Suceava, Moldova, Bistrița, cursul Siretului şi râurile din Dobrogea, unde au fost relativ staționare.

Debitele se situează în general la valori în jurul și peste mediile multianuale lunare, exceptând râurile din bazinele hidrografice: Vedea, bazinul mijlociu şi inferior al Begăi, Argeşului, bazinele inferioare ale Barcăului, Jiului şi Oltului, râurile din Dobrogea, cursul mijlociu şi inferior al Prutului, unde se situează între 30-80% din normalele lunare şi mai mici (sub 30% din normalele lunare) pe râurile din bazinele hidrografice: Bârlad, Jijia şi pe cursul inferior al Bistriței. Formațiunile de gheață (gheață la maluri) au fost în restrângere şi eliminare, fiind prezente izolat doar în bazinul superior al Lotrului.

În interval s-au situat peste:

**-COTA DE INUNDAȚIE** râul Someşul Mare la stația hidrometrică Valea Mare (140+20)-jud. BN;

**-COTELE DE ATENȚIE** râurile la stațiile hidrometrice:Iza-Vadu Izei (300+18)-jud. MM, Mara-Vadu Izei (180+18)-jud. MM, Someşul Mare-Rodna (120+41)-jud. BN, Sălăuța-Salva (120+12)-jud. BN, Ilva-Poiana Ilvei (150+2)-jud. BN, Lăpuş-Răzoare (150+12)-jud. MM, Cavnic-Copalnic (120+40)-jud. MM, Firiza-Firiza (110+8)-jud. MM, Barcău-Marca (350+32)-jud. SJ, Arieş-Scărişoara (120+13)-jud. AB.

**Se situează peste:**

**-COTELE DE ATENȚIE** râurile la stațiile hidrometrice: Lăpuş-Lăpuşel (350+20)-jud. MM, Crasna-Craidorolț (350+48)-jud. SM, Crasna-Domăneşti (400+48)-jud. SM, Briheni-Suştiu (175+9)-jud. BH, Crişul Negru-Tinca (350+50)-jud. BH, Crişul Alb-Vața de Jos (350+42)-jud. HD, Crişul Alb-Gurahonț (150+6)-jud. AR, R. Galben-Hațeg (150)-jud. HD, Bega-Făget (220+36)-jud. TM, Gladna-Firdea (110+24)-jud. TM, Saşa-Poieni (50+5)-jud. TM, Tău-Soceni (60+10)-jud. CS, Bistra-Voislova Gară (150+22)-jud. CS, Bistra-Obreja (85+13)-jud. CS.

În interval au fost emise **două** **avertizări hidrologice pentru fenomene imediate** şi **o** **atenționare hidrologică pentru fenomene imediate**.

**Debitele vor fi în general în creștere** datorită precipitațiilor lichide prognozate, cedării apei din stratul de zăpadă şi propagării, exceptând râurile din bazinele: Putna, Râmnicu Sărat, Bârlad, Prut, bazinele inferioare ale râurilor: Vedea, Argeş, Ialomița, Trotuş, Buzău, cursul Siretului şi râurile din Dobrogea, unde vor fi relativ staționare.

Ca urmare a precipitațiilor lichide prognozate, cedării apei din stratul de zăpadă și propagării se vor produce scurgeri pe versanți, torenți şi pâraie, viituri rapide pe unele râuri mici cu posibile efecte de inundații locale, creşteri de niveluri şi debite cu depășiri ale **COTELOR DE APĂRARE** pe unele râuri din nordul, centrul, vestul și sudul țării.

Se vor mai situa peste **COTELE DE ATENȚIE** ca urmare a propagării viiturilor formate anteriorcursul mijlociu al Someşului şicursurile inferioare ale râurilor: Tur, Lăpuş, Crasna, Barcău, Crişul Negru, Crişul Alb şi Moravița.

**DUNĂRE**

**Debitul la intrarea în ţară** (secţiunea Baziaş) în intervalul 25-26.02.2023 **a fost în creştere, având valoarea de** **6400 m3/s**, peste media multianuală a lunii **februarie (5300 m3/s).**

În aval de Porţile de Fier debitele au fost în creştere pe sectorul Gruia-Vadu Oii şi în scădere pe sectorul Brăila-Tulcea.

**Debitul la intrarea în ţară** (secţiunea Baziaş) **va fi** **în creștere (7100 m3/s).**

Pe tot sectorul aval de Porțile de Fier debitele vor fi în creștere.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 52 mc/s;

-r. Dâmbovița: ac. Văcărești: 8 mc/s;

-CA2: 2.5 mc/s;

-Der. Mircea Vodă: 1.2 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

Se menține situația de restricții în alimentarea cu apă pentru piscicultură la folosințele:

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin - ac. Hălceni.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

Se menține situația de restricții în alimentarea cu apă pentru piscicultură prin reducerea debitului la sursa r. Ezăreni - ac. Ezăreni, corespunzător treptei III, începând cu data de 01.09.2022, pentru Stațiunea de Cercetare Dezvoltare pentru Acvacultură și Ecologie Acvatică Horpaz.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești;

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

**A.B.A. Crişuri**

Debitul râului Barcău în secțiunea Nușfalău este 10.0 mc/s.

Debitul râului Crișul Alb în secțiunea Crișcior este 19,8 mc/s.

**2.** **Situaţia meteorologică în intervalul 25.02.2023, ora 08.00 –26.02.2023, ora 06.00**

**Administraţia Naţională de Meteorologie (A.N.M.) a emis în data de 25.02.2023, la ora 12:00, atenţionarea meteorologică nr. 25, compusă din trei mesaje, din care sunt în vigoare:**

**-MESAJ 2: COD GALBEN până pe data de 26.02.2023, la ora 18:00, vizând ninsori însemnate cantitativ și strat de zăpadă consistent** în Carpații Occidentali, nordul Carpaților Orientali, precum și la altitudini mai mari de 1700 m în Carpații Meridionali, unde vor fi intensificări ale vântului cu rafale de peste 90...100 km/h și viscol. În Carpații Meridionali și de Curbură, la altitudini sub 1700 m vor predomina ploile și vor fi depuneri de polei. În județele Hunedoara, Alba, Sibiu, Cluj, Suceava și Neamț vor predomina ninsorile și se va depune strat de zăpadă în medie de 10...12 cm. În Banat, Crișana, Maramureș și restul Transilvaniei vor fi precipitații mixte, moderate cantitativ. În regiunile sudice și sud-estice, temporar va ploua, iar în după-amiaza și seara zilei de duminică (26 februarie), ploile vor avea caracter de aversă și pe alocuri vor fi însoțite de descărcări electrice.”

**-MESAJ 3: COD GALBEN în intervalul 26.02.2023, ora 18:00-27.02.2023, ora 16:00, vizând ninsori însemnate cantitativ și strat de zăpadă consistent: „**în Banat, Crișana, Maramureș, în cea mai mare parte a Transilvaniei și în jumătatea de nord a Moldovei va ninge și se va depune strat de zăpadă cu grosimi în general între 10 și 20 cm.”

Această atenţionare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:* ***ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, CARAŞ-SEVERIN, CLUJ, DÂMBOVIŢA, GORJ, HARGHITA, HUNEDOARA, IAŞI, MARAMUREŞ, MUREŞ, NEAMŢ, PRAHOVA, SATU MARE, SĂLAJ, SIBIU, SUCEAVA, TIMIŞ şi VÂLCEA*** (24 de prefecturi)***-COD GALBEN.***

**În ţară** valorile termice au crescut în cea mai mare parte a teritoriului, astfel încât s-au situat peste normele perioadei, chiar cu mult (abateri de 10...14 grade) în Moldova, Dobrogea, jumătatea de est a Munteniei și sud-estul Transilvaniei. Vremea a fost în general închisă și a plouat în vest, sud-vest, nord-vest și centru și pe alocuri în nord-est și sud. Pe parcursul nopții s-a semnalat lapoviță și ninsoare în Transilvania și sudul Banatului. La munte au fost precipitații mixte, iar la altitudini de peste 1800 m a nins. Cantitățile de apă au depășit local 15...20 l/mp și pe areale mici 30 l/mp (în masivele vestice și nordice). Vântul a prezentat intensificări în majoritatea regiunilor (cu excepția Olteniei), cu viteze în general între 45 și 65 km/h, iar pe crestele montane rafalele au depășit 90...100 km/h, spulberând sau viscolind ninsoarea. Este strat de zăpadă în zona montană, în special la peste 1300 m altitudine, care la ora 20 măsura, pe platformele stațiilor meteorologice*,* până la 205 cm în Munții Făgăraș. Temperaturile maxime s-au încadrat între 6 grade la Apa Neagră, Polovragi, Târgu Jiu și Dedulești și 20 de grade la Medgidia, Constanța, Călărași și

Cernavodă, iar la ora 06 se înregistrau valori termice cuprinse între -1 grad la Târnăveni și 16 grade la Bechet. La începutul intervalului, pe arii restrânse în Oltenia și Muntenia și izolat în Dobrogea s-a format ceață.

**Observaţie:** în intervalul de diagnoză au fost în vigoare 19 mesaje de alertă pentru fenomene meteorologice periculoase imediate, emise astfel:

-2 avertizări cod portocaliu, câte 1 emisă de către SRPV Cluj și SRPV Craiova;

-17 atenționări cod galben, câte 4 emise de către SRPV Bacău și SRPV Sibiu, câte 3 emise de către SRPV Timișoara și CNPM pentru Muntenia și câte 1 emisă de către SRPV Constanța, SRPV Craiova și SRPV Cluj.

**La Bucureşti** valorile termice, în creștere ușoară, au fost mai ridicate decât mediile climatologice specifice datei (abateri de 5...6 grade). Cerul a avut înnorări, iar pe parcursul zilei trecător a plouat slab. Vântul a suflat slab și moderat. Temperatura maximă a fost de 12 grade, iar la ora 06 se înregistrau 6 grade la Băneasa, 7 grade la Afumați și 8 grade la Filaret.

**3. Prognoza meteorologică în intervalul 26.02.2023, ora 08.00–27.02.2023, ora 8.00**

**În ţară,** în vest, nord, centru și nord-est vremea va fi închisă, cu precipitații și mult mai rece decât în intervalul precedent (valorile termice diurne urmând a se situa sub normele perioadei); ziua, în zonele joase vor fi ploi, iar local în Transilvania și pe spații mai mici în rest, lapovițe și ninsori, dar noaptea vor predomina treptat ninsorile și se va depune strat de zăpadă. Cantitățile de apă vor fi local însemnate (peste 25...30 l/mp). În Carpații Occidentali, nordul Carpaților Orientali, precum și la altitudini mai mari de 1700 m în Carpații Meridionali va ninge însemnat cantitativ și se va depune strat consistent de zăpadă, iar în Carpații Meridionali și de Curbură, la altitudini sub 1700 m vor predomina ploile și vor fi depuneri de polei. În sud și sud-est înnorările vor fi temporare și, mai ales din a doua parte a zilei, local va ploua și sub formă de aversă și vor fi descărcări electrice. Temperaturile maxime se vor încadra între 1 și 12 grade, iar în regiunile sudice în general între 14 și 20 de grade, în timp ce minimele vor fi cuprinse între -3 și 10 grade. Vântul va avea intensificări în prima parte a intervalului la altitudini mari în masivele sudice, cu rafale de peste 90...100 km/h și va fi viscol, iar la viteze mai mici, pe arii restrânse și în sud, sud-est și nord-vest.

**La Bucureşti** vremea va fi deosebit de caldă, cu o temperatură maximă de 15...17 grade (valori cu 8...10 grade mai ridicate decât media climatologică) și o minimă de 5...7 grade. Cerul va fi temporar noros, iar probabilitatea de ploaie redusă, noaptea. Vântul va sufla slab și moderat, temporar cu ușoare intensificări în cursul zilei (rafale în jur de 40...45 km/h).

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

**A.R.B.D.D. Tulcea** informează telefonic că în data de 25.02.2023, la ora 15:30, a fost semnalat un incendiu de vegetație în desfășurare între canalele Dunavăț și Călineț, pe malul Lacului Razim, pe raza Districtului Ecologic Razim-Sinoe. La fața locului s-au deplasat echipajele I.S.U. Tulcea pentru a preîntâmpina extinderea incendiului către o pensiune. Se va reveni cu informații.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

Direcția Comunicare